OzLabs/hebrew-wiki-articles huggingface dataset:
אנדריי אוסטרמן

200px
היינריך יוהאן פרידריך אוסטרמן (בגרמנית: Heinrich Johann Friedrich Ostermann; 9 ביוני 1686 - 31 במאי 1747), שנודע ברוסיה בתקופתו בשם אנדריי (Андрей), היה מדינאי רוסי ממוצא גרמני, שבלט בתקופת פיוטר הגדול ואחריו.

==ביוגרפיה==

נולד במשפחת כומר בעיר בוכום שבווסטפאליה. למד באוניברסיטת יינה אך נמלט עקב השתתפות בדו-קרב. לאחר ששהה באמסטרדם בשנת 1704 הגיע לרוסיה הצארית.

במהרה למד רוסית והחל לשרת במשרד לענייני חוץ. בשנת 1711 השתתף במערכה נגד העות'מאנים ועזר לפיוטר שפירוב במשא ומתן עם העות'מאנים. השתתף באופן פעיל בשיחות שלום שסיימו את המלחמה הצפונית הגדולה במסגרת חוזה נישטד. עבור ההצלחה בניהול משא ומתן זה קיבל תואר ברון. השיחות שניהל סיימו את מלחמת רוסיה–פרס (1722–1723), לאחריהן מונה לסגן מנהל המשרד לענייני חוץ. עזר לפיוטר הגדול בהכנסת רפורמות ניהוליות שונות. על שירותו הנאמן קיבל הטבות כספיות ואחוזה במחוז ריאזאן, שהפכה לאחוזה המשפחתית.

===מאבק פוליטי לאחר תקופת פיוטר הגדול===
עם תחילת שלטונה של יקטרינה הראשונה קודם לתפקיד סגן הקנצלר, מנהל משרד הדואר ומנהל משרד המסחר. התמנה להיות חבר במועצה הסודית העליונה. באופן רשמי היה אחראי על חינוכו של פיוטר השני. בשנת 1730 התנגד לרעיונות של חלק מחברי המועצה הסודית העליונה להגבלת שלטון הקיסר. היה בין תומכי אנה בתו של איוואן החמישי, וניהל איתה התכתבות בהקשר למהלכיה לתפישת השלטון.

===תקופת אנה===
מיד עם תחילת שלטונה של אנה קיבל תואר רוזן. היה בין יועציה הראשיים בהתוויית מדיניות חוץ ומדיניות פנים. בהתאם לרעיונותיו הוקמה מועצת השרים. במסגרתה הוא קידם יזם קיצור תקופת השירות בצבא, הקטנת שיעור המסים, ושיפורים בתנאי המסחר. בהשתתפותו הפעילה הוסדרו נושאים בעייתיים עם פרס ובמספר מדינות אירופה, נחתמו הסכמי מסחר עם אנגליה והולנד. טיפל בחתימת הסכם ניש, שסיים את המלחמה העות'מאנית-רוסית של 1735–1739.

מדיניותו של אוסטרמן הסתמכה על ברית עם אוסטריה – לטענת היסטוריונים רוסים, לעיתים תוך הפקרת אינטרסים של רוסיה עצמה. בשנת 1734 החזיר לפרס את כל השטחים שנכבשו על ידי פיוטר הגדול. כתוצאה ממדיניותו, לקראת שנת 1740 איבדה האימפריה הרוסית חלק משמעותי מן ההישגים של פיוטר הגדול בפוליטיקה האירופית. בהתאם להסכם ניש, איבדה רוסיה את המוצא לים השחור. לקראת שנת 1740 הייתה האימפריה בהמתנה למלחמה עם שוודיה, פרס, האימפריה העות'מאנית, חאנות קרים ופרוסיה המתחזקת.

===נפילתו===
לאחר פטירת אנה הצליח אוסטרמן להישאר בכל תפקידיו, ואף הגיע לשיא השפעתו. לאחר הגליית כריסטופור מיניך עמד בראש הפירמידה השלטונית. בהיוודע על הקשר של יליזבטה, קיסרית רוסיה ניסה לפעול נגדו אך ללא הצלחה, ויליזבטה עלתה לשלטון.

עם תחילת שלטונה של יליזבטה נעצר ונשפט. לאחר חקירה קצרה החליט בית המשפט על הוצאתו להורג. בהתאם לצו קיסרי הוגלה לסיביר. התגורר בגלות ביחד עם אשתו במשך חמש שנים.

בתקופת יקטרינה השנייה הוחזרו בניו לחצר המלכות, ועשו קריירה מרשימה.

==קישורים חיצוניים==

* [http://ostermanniana.ru/index.html Ostermanniana: אתר על משפחת אוסטרמן]
* 

קטגוריה:שרי החוץ של האימפריה הרוסית
קטגוריה:האימפריה הרוסית: פוליטיקאים
קטגוריה:האימפריה הרוסית: דיפלומטים
קטגוריה:רוזנים רוסיים
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:מהגרים לרוסיה
קטגוריה:ילידי 1686
קטגוריה:נפטרים ב-1747
מחוזות צפון אירלנד

250px
אחוזי הקתולים והפרוטסטנטים
במחוזות צפון אירלנד

היסטורית, מחולקת צפון אירלנד ל-6 מחוזות (באנגלית: Counties). כל המחוזות נמצאים בתחומה של פרובינציית אלסטר. לאחר רפורמה שבוצעה בשנת 1973 המחוזות לא מהווים יותר יחידה מנהלית. עם זאת, חלוקה זו עדיין בשימוש למספר מטרות, למשל הקצאת מספרי מכוניות או לקבלת דרכון.

{| border="1" cellspacing="0" style="border-collapse:collapse;" class="wikitable sortable"
|-
| מס'|| שם || בירה || שם אנגלית ובאירית|| אוכלוסייה נכון לשנת 2001 ||שטח
|-
| 1||מחוז אנטרים||אנטרים|| County Antrim <BR>Contae Aontroma|| 616,400|| 2,844
|-
| 2||מחוז ארמה||ארמה|| County Armagh<BR> Contae Ard Mhacha|| 159,100 ||1,254
|-
| 3||מחוז דאון||דאונפטריק || County Down<BR> Contae an Dúin|| 578,839 ||2,448
|-
| 4||מחוז פרמנה||אניסקילן || County Fermanagh<BR> Contae Fhearh|| 57,500|| 1,691
|-
| 5||מחוז לונדונדרי||קולריין || County Londonderry<BR> Contae Dhoire|| 233,500|| 2,074
|-
| 6||מחוז טיירון||אומה || County Tyrone <BR>Contae Thír Eoghain|| 166,516||3,155
|-
|}

==ראו גם==
* מחוזות אירלנד

==קישורים חיצוניים==

*
אלקטרה (פליאדה)

במיתולוגיה היוונית, הפליאדה אלקטרה (יוונית: Ηλέκτρα) היא אחת משבע הבנות של אטלס ופלאיונה.

לפי האגדה, אלקטרה עוברה על ידי זאוס וילדה לו שני בנים, את יאסיון ואת דרדאנוס, שהיה מייסד טרויה ומאבותיו של פריאמוס. לפי אחד המקורות, היא הפליאדה האובדת, שנעלמת בשל היגון שאחז בה לאחר חורבן טרויה. משמעות שמה ביוונית הוא "ענבר", "נוצץ" ו"בוהק".<ref></ref>

אלקטרה הופקדה על טיפוח וגידול הרמוניה, בתם הלא חוקית של אפרודיטה וארס. לפי מקורות אחרים, היא ילדה את הרמוניה מזאוס.

האי סמותראקי מקודש לה, וגם מסופר כי האי האגדי אלקטריס קרוי על שמה.<ref></ref> <ref></ref>

על שמה נקרא כוכב מקבוצת שור.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נימפות
קטגוריה:אלים יווניים
אונחה

אונחה (קוריאנית:은하, 銀河 "גלקסיה") הוא משגר לוויינים תלת-שלבי מתוצרת קוריאה הצפונית. משגר לוויינים זה נוסה ב-5 באפריל 2009 וב-13 באפריל 2012 אך כשל מלהכניס למסלול את הלוויינים קוואנגמיונגסונג 2 וקוואנגמיונגסונג 3, בהתאמה, שנישא בחרטומו. ב-12 בדצמבר 2012 בוצע שיגור מוצלח של הלוויין קוואנגמיונגסונג 3.

==מבנה==
משגר הלוויינים אונחה הוא תלת שלבי ומונע בדלק נוזלי. בשלב הראשון ארבעה מנועים המבוססים על מנועי הטיל הבליסטי נודונג.

==היסטוריית שיגורים==
משגר הלוויינים אונחה נוסה פעמיים תוך שניתן לכך פומבי על ידי קוריאה הצפונית. ניסוי נוסף (הראשון בדגם זה) בוצע ככל הנראה קודם לכן אך לגביו קיימים דיווחים רק ממקורות מודיעין, המתייחסים אליו כטיל בליסטי מסוג טייפודונג 2.
*5 באפריל 2009 - ניסיון שיגור של הלוויין קוואנגמיונגסונג 2. השיגור נכשל לאחר הפעלה תקינה של שני השלבים הראשונים של המשגר.
*13 באפריל 2012 - ניסיון שיגור של הלוויין קוואנגמיונגסונג 3. השיגור נכשל וככל הנראה רק השלב הראשון פעל.
*12 בדצמבר 2012 - ניסיון מוצלח של שיגור הלוויין קוואנגמיונגסונג 3. ספינה דרום קוריאנית משתה מן הים את רוב חלקי השלב הראשון של המשגר, לרבות מנועיו. יפן דיווחה על נפילת השלב הראשון בים הצהוב ועל נפילת השלב השני בים הפיליפינים. 
* ב-7 בפברואר 2016 שיגור מוצלח של הלווין קוואנגמיונגסונג 4.

==קישורים חיצוניים==

==הערות שוליים==

קטגוריה:משגרי לוויינים וחלליות
קטגוריה:תוכנית החלל של קוריאה הצפונית
רביע

ארבעת הרביעים של המישור האוקלידי
במתמטיקה, רביע הוא חלק המישור המוגבל על ידי מערכת הצירים.

== הרביע במישור ==
במישור קיימים ארבעה רביעים, המסודרים נגד כיוון השעון:
* הרביע הראשון כולל את הזוגות הסדורים <math>\ (x,y)</math> שבהם שני הרכיבים חיוביים;
* הרביע השני כולל זוגות סדורים שבהם רכיב ה-x שלילי ורכיב ה-y חיובי;
* הרביע השלישי כולל את הנקודות שבהן שני הרכיבים שליליים;
* וברביע הרביעי רכיב ה-x חיובי ורכיב ה-y שלילי.
הארגומנט של נקודה במישור המרוכב הוא הזווית הנוצרת בין הכיוון החיובי של ציר ה-x לבין הקטע המחבר את הנקודה עם הראשית. לכן הנקודות ברביע הראשון הן אלו שהארגומנט שלהן בין 0 ל-90 מעלות, הנקודות ברביע השני הן אלו שהארגומנט שלהן בין 90 ל-180 מעלות, וכן הלאה.

== המרחב התלת-ממדי ==
אוקטנט אחד מתוך השמונה הקיימים במרחב האוקלידי
במרחב תלת-ממדי החלוקה המקבילה היא לשמיניות. כל שמינית מכונה תֹּמֶן, ובלעז - אוקטנט. כל אוקטנט הוא תיבה אינסופית ששלושה ממקצועותיה הם החלקים החיוביים או השליליים של הצירים השונים.

באופן כללי יותר, מרחב אוקלידי מממד <math>\ n</math> אפשר לחלק ל-<math>\ 2^n </math> חלקים, אשר כל אחד מהם נקרא אורתנט.

== שימושים ==
מושג הרביע מסייע למעקב אחר מגמות של פונקציות ומקל על תיאור ושרטוט הגרפים שלהם.
למשל, פונקציה היא זוגית אם היא סימטרית ביחס לציר ה-Y, ובמקרה כזה גרף הפונקציה ברביע השני יהווה דמות המראה של גרף הפונקציה ברביע הראשון, ואילו גרף הפונקציה ברביע השלישי יהווה דמות המראה של גרף הפונקציה ברביע הרביעי. לכן כדי לשרטט את הפונקציה די להציג את הערכים ברביע הראשון והשלישי. באופן דומה אפשר לטפל גם בפונקציות אי-זוגיות.

הרביעים מהווים חלוקה גסה של המישור. כך ניתן לקבוע כי הגרף של פונקציה חיובית נמצא בשני הרביעים הראשונים.

==קישורים חיצוניים==

* 

==הערות שוליים==

קטגוריה:גאומטריה אוקלידית
קטגוריה:גאומטריה דיפרנציאלית
קטגוריה:אנליזה וקטורית
קטגוריה:4 (מספר)
נאוויד

נאוויד (בפרסית: نويد, תעתיק מדויק: נויד, "נושא בשורות טובות"), הוא שמו של לוויין מפיתוח איראני עצמאי. הלוויין הוצג פומבית ביום תעשיות החלל של איראן, ב-3 בפברואר 2010. דוברים איראנים שונים התייחסו ללוויין כאל "לוויין סטודנטים", שמטרותיו הן חישה מרחוק של כדור הארץ למשימות מחקר. הלוויין שוגר לחלל ב - 3 בפברואר 2012, כחלק מהאירועים המציינים את "ימי השחר", החגיגות המאורגנות על ידי המשטר מדי שנה לציון המהפכה האיסלמית של 1979. הלוויין נשרף באטמוספירה של כדור הארץ ב-19 במרץ 2012.

==מבנה הלוויין==
הלוויין בנוי בצורת קובייה שאורך פאתה 50 ס"מ. הוא מזכיר בתצורתו את הלוויין האיראני הראשון מפיתוח עצמי, אומיד, אולם הוא גדול ממנו מעט ובניגוד אליו הוא מכוסה במשטחי תאים פוטו-וולטאיים לייצור חשמל.

==יישומים==
על פי הפרסומים האיראניים, הלוויין כולל מצלמה שנועדה לצלם את כדור הארץ לשם יישומים מחקריים שונים ובהם מיפוי כדור הארץ, מעקב אחר צמחייה ותהליכי מידבור, סיוע בעת רעידות אדמה (הערכת נזקים) וכן ניטור ימים. הרזולוציה המוצהרת של צילומים מלוויין זה היא 400 מטר והיא נעדרת ערך צבאי-מודיעיני.

קטגוריה:לוויינים איראניים
גליב

גליב (באנגלית: Glebe, לרוב ביידוע: The Glebe) הוא פרוור בסידני. 

==גאוגרפיה==
גליב הוא פרוור נמל, המקיף מפרצון קטן בשם בלקוואטל ביי (Blackwattle Bay). הוא מצוי מערבית למרכז העסקים הראשי של סידני. גבולו הדרומי הוא דרך פרמטה וברודוויי, ממזרח הוא גובל באולטימו וממערב באננדייל ופורסט לודג'.

==רשות עירונית==
גליב מנוהל על ידי עיריית סידני (The City of Sydney). מבחינה גאוגרפית הוא נחשב חלק מהמערב הקרוב (Inner West).
==היסטוריה==
גליב החל את דרכו בנכס של הכנסייה האנגליקנית, שנועד לתמיכה בכמורה המקומית (גליב הוא הקדש בלקסיקון הכנסיות האנגליקניות והקתוליות). שטר הקניין של הגליב ניתן על ידי המושל ארתור פיליפ לכומר ריצ'רד ג'ונסון ב-1790. בתחילת המאה ה-19 התגורר בגליב אדמונד בלאקט, ארכיטקט שתכנן את כנסיית יוחנן הקדוש (St. John) בפינת דרך גליב פוינט ורחוב סיינט ג'ון ב-1870. הכנסייה רשומה כיום כנכס לשימור במדינת ניו סאות' ויילס.

גליב היה ביתם של קבוצת הרוגבי הגליב דירטי רדס, ששיחקו בנבחרת הראשונה של ניו סאות' ויילס בתחילת המאה ה-20. ב-1970 נבנה בגליב מעון לנשים בסיכון, שהיה הראשון מסוגו במדינה.

==תרבות==
שוקי גליב
בגליב מתקיים מדי שבת שוק (Glebe Markets) בבית הספר היסודי של גליב. שוק זה מוכר מאכלים, חפצי אמנות בעבודת יד, חומרי גלם לאמנות ותכשיטים, בין השאר. זהו אחד מהשווקים הגדולים ביותר לחפצי יד-שנייה. בגליב שני גנים המיועדים לקהל הרחב ומציעים מתקני החלקה: פארק ונתוורת' בגבול עם אולטימו וסנטניאל פארק בגבול עם אננדייל.

גליב כולל עדיין מספר רב של בניינים מהמאה ה-19, רובם בסגנון ויקטוריאני ששופצו. מתוכם, 12 הוקצו לשימור על ידי מדינת ניו סאות' ויילס, כולל משרד הדואר הוותיק, תחנת המשטרה ובית המשפט של הפרוור.

בגליב קיים ריכוז מגוון מאוד של מסעדות אתניות, במיוחד תאילנדיות, איטלקיות והודיות.

==קישורים חיצוניים==

* [https://web.archive.org/web/20090923105332/http://info.id.com.au/dosydney/Default.aspx?pg=1&gid=2490 גליב באתר "Dictionary of Sydney"]
* [http://www.sydney-suburbs.com.au/Sydney_suburb/Glebe/Suburbs/16314 גליב באתר "Sydney Suburbs"] 

קטגוריה:פרוורי סידני
ג'ון הייגי

ג'ון הייגי (באנגלית: John Hagee; נולד ב-12 באפריל 1940) הוא כומר אוונגליסטי ומטיף טלוויזיוני אמריקאי, שעומד בראש כנסייה בת כ-20 אלף חברים בסן אנטוניו שבטקסס, ובראש "John Hagee Ministries" דרשותיו משודרות בכ-200 תחנות טלוויזיה ורדיו.

ישראל מעסיקה רבות את הייגי כחלק מנבואות מלחמת גוג ומגוג בגרסה הנוצרית שלה - קרב ארמגדון. הוא טוען כי אנחנו חיים בתקופת אחרית הימים וזאת לפי פרשנותו לספר יחזקאל, ספר דניאל וחזון יוחנן. לפי הייגי, בשנים הקרובות רוסיה בראשות ולדימיר פוטין תחבור לארצות האסלאם בראשות מחמוד אחמדינז'אד וצבאותיהם יפלשו לישראל במלחמת גוג ומגוג. מתקפה זו תעצר על ידי ה' צבאות. לאחר מכן ימלוך משיח-השקר (האנטיכריסט), שיהיה ראש האיחוד האירופי. לאחר מכן צבאות אירופה יתעמתו עם סין בהר מגידו. ברגע האחרון יגיעו צבאות האל בהנהגת ישוע, יחסלו את הרשעים ויפתחו במלכות אלף השנה (המילניום) תחת שלטון ישוע מהר הבית. הייגי כתב ב-2006 כי "הדו-קרב הגרעיני עם איראן הוא ודאי. המלחמה העצומה במזרח התיכון תאסוף את העולם אל ארמגדון."

הייגי ביקר בישראל יותר מ-20 פעמים ונפגש עם רבים מראשי ממשלת ישראל מאז מנחם בגין. ב-2006 הוא ייסד את הארגון "נוצרים מאוחדים למען ישראל", התורם לגופים שונים בישראל, ביניהם מוסדות חינוך, בתי חולים, ארגוני צדקה, ארגונים דתיים וארגונים המזוהים עם הימין בישראל.. הארגון מונה מיליוני חברים פעילים והייגי עומד בראשו.

לצד תמיכתו ארוכת השנים בישראל יש הקובלים נגד התבטאויות מסוימות שלו כלפי היהדות והיהודים. כך הוא האשים בפרוץ המשבר הכלכלי של 2008 את "משפחת רוטשילד" שהיא "חלק מקונספירציה כלכלית רחבת היקף של בעלי מניות חזקים שקבעו את מקומם באירופה", טען ש"השואה התרחשה מפני שהיהודים מרדו והתכחשו לאלוהים האמיתי", ש"היטלר הוא חצי יהודי, מצאצאיו של עשו", וכי "המרדנות של היהודים היא הסיבה לאנטישמיות ולרדיפות מהם סבלו במשך השנים".

להייגי גם שורה של התבטאויות שנויות במחלוקת בנושאים אחרים, ביניהן התבטאות בה קרא לכנסייה הקתולית "הזונה הגדולה", וטען כי הוריקן קטרינה נגרם בשל הכוונה לערוך בניו אורלינס מצעד גאווה.

רבות מהתבטאויות אלה נחשפו כאשר בפברואר 2008 הוא הודיע על תמיכתו בג'ון מקיין במרוץ לנשיאות ארצות הברית. הדבר גרם למבוכה למקיין עד שבמאי נאלץ מקיין לוותר על תמיכתו של הייגי בו.

==קישורים חיצוניים==

* 

* [http://www.jhm.org John Hagee Ministries], האתר הרשמי (באנגלית)
* [https://www.youtube.com/watch?v=8_MF2qxsWuA נאום מרגש של הייגי בטקס העברת השגרירות האמריקאית לירושלים - מתורגם], 14.5.18
* [https://www.npr.org/templates/story/story.php?storyId=90508742 ראיון מוקלט עם הייגי] באתר של הרדיו הציבורי הלאומי בארצות הברית (npr) 18-9-2006
* 
* 
* 
* 

==הערות שוליים==

קטגוריה:כמרים אמריקאים
קטגוריה:בוגרי אוניברסיטת טריניטי (טקסס)
קטגוריה:בוגרי אוניברסיטת צפון טקסס
קטגוריה:אמריקאים שנולדו ב-1940
יאסיון

יאסיון (ביוונית: Ιασίων) או יאסוס הוא אל למחצה במיתולוגיה היוונית, בנם של זאוס ואלקטרה ואחיו של דארדאנוס.<ref></ref> לפי המסורת, יאסיון היה מייסד טקסי המיסטיקה באי היווני סאמותראקי.

לפי מקורות מסוימים הוא בנם של קוריתיוס ואלקטרה, זאוס והנימפה המרה או של מינוס והנימפה פיריונה.<ref></ref>

בחתונה של אחותו הרמוניה, דמטר התאהבה בו, והשניים שכבו בשדה. דמטר התעברה ממנו וילדה את פלוטון (הנקרא גם פלוטוס) על האי כרתים. כשזאוס גילה על הרומן, הוא הרג את יאסיון בעזרת מכת ברק. לפי האגדה, זאוס גילה על הרומן כאשר השניים חזרו אל החתונה וזאוס ראה את גבה המלוכלך של דמטר.<ref></ref>

לפי מקורות אחרים, אחיו דארדאנוס הרג אותו, ולפי דברי היגינוס יאסיון נהרג על ידי סוסיו. על פי אובידיוס הוא חי עד גיל מבוגר בתור בעלה של דמטר.<ref></ref>

מקורות מסוימים מספרים כי אחיו היחיד של דארדאנוס הוא אטיון, ולכן חוקרים הסיקו כי אלו שני שמות שונים לאותו האדם.<ref></ref>

מקור נוסף מתאר כי יאסיון ודרדנוס עזבו את ביתם שנהרס על ידי שיטפון. הם נסעו ממקום מגורם-שהיה כנראה באיטליה, כרתים או ארקדיה- אל האי סאמותראקי. שם זאוס לימד את יאסיון את דרכי המיסטיקה של דמטר. משם, יאסיון הסתובב בסיציליה ובמדינות רבות נוספות ללמד את העם את הדברים שלמד.

יחד עם דמטר היה יאסיון אביהם של התאומים פלוטוס ופילומלוס, ובן נוסף בשם קורייבס.<ref></ref>

==קישורים חיצוניים==
* 

==הערות שוליים==

קטגוריה:אלים למחצה
קטגוריה:דמויות מהמיתולוגיה היוונית
פולס

בפיזיקה, פולס (מאנגלית: pulse, בעברית: דֹּפֶק, ברבים דְּפָקִים, לעיתים נקרא פעימה) הוא גל שאינו מחזורי, אלא הפרעה בודדת (בעיקר קצרה) שנעה במרחב. פולסים מקיימים את כל התופעות הפיזיקליות של גלים, וקיימים להם שימושים טכנולוגיים רבים, אם בשידור אנרגיה חזקה ומרוכזת לזמן קצר כמו בלייזר פולסים או מכ"ם פעימות, ואם בעיבוד אותות ובתקשורת ספרתית לצורך תשדורות בקצב גבוה וברוחב סרט (תחום תדירויות) גדול. פולסים מופיעים גם בטבע, למשל ברקים וכוכבי פולסר.

==הגדרה==
פולס מוחזר במיתר שקצותיו קשורים
גל הוא פונקציה של המרחב שמשתנה בזמן כך שערכיה נשמרים בנקודות שנעות בכיוון כלשהו במהירות קבועה. בגל מחזורי זוהי פונקציה מחזורית, והיא חוזרת על עצמה בנקודות קבועות במרחב בכל זמן מחזור, או בכל אורך גל בזמן קבוע. פולס הוא פונקציה שאינה מחזורית הנעה במרחב, והיא מתארת הפרעה בודדת שנעה בתווך (או בריק, במקרה של גל אלקטרומגנטי).

ניתן לתאר פולס כאוסף של גלים סינוסיים בעזרת התמרת פורייה, הנקרא חבילת גלים. פולסים קצרים מתוארים על ידי ספקטרום תדרים רחב ופולסים ארוכים מתוארים על ידי ספקטרום תדרים צר.

כאשר פולס נע בתווך ומגיע לקצהו, הוא מוחזר. אם קצה התווך חופשי, הפולס יחזור באותה הצורה. לדוגמה, פולס בחבל שקצהו חופשי לנוע יחזור ממנו באותה הצורה. אם קצה התווך קשור, הפולס מוחזר מהופך. לדוגמה, פולס עם העתק כלפי מעלה בחבל שקצהו מוחזק במקומו מוחזר עם העתק כלפי מטה. במעבר מתווך צפוף לתווך דליל יותר ההחזרה תהיה כמו זו מקצה חופשי, ובמעבר מתווך דליל לתווך צפוף יותר ההחזרה תהיה כמו זו מקצה קשור.

==צורות גל==
פולסים מלבניים המשמשים להעברת אות בינארי
בעיבוד אותות ספרתי נעשה שימוש בפולסים המשמשים לתקשורת ספרתית. פולסים מצורות שונות משמשים להעברה מיטבית של אותות כתלות בקצב האפנון שלהם. שימוש נרחב נעשה בפולסים בצורת פונקציית המלבן. פולס גאוסי הוא פולס בצורת פונקציית הגאוסיאן והוא נוצר על ידי מסנן גאוסי. הפולס הגאוסי משמש במכניקת קוונטים לתיאור פונקציית הגל של חלקיק חופשי. פולס בצורת פונקציית דלתא של דיראק נקרא הלם (באנגלית: impulse). ניתן ליצור פולסים של מתח חשמלי בצורות שונות בעזרת מחולל אותות, וקיימים מחוללים ייחודיים הנקראים מחוללי פולסים.

ניתן ליצור פולסים בעזרת מקורות של גלים סינוסיים על ידי העברת קטע סופי של הגל. מכ"ם פולסים משדר פולסים של גלי רדיו וקולט את הגלים המוחזרים. פולסים של אור לייזר שימושיים כאשר יש צורך בעוצמה גבוהה.

==שימושים==
בטכנולוגיה: - פולס מרכז אנרגיה לזמן קצר, ולכן ההספק שלו בשיא הפולס גדול בהרבה מההספק הממוצע, ותופעה זו מנוצלת לשימושים רבים.
* סונאר
* לייזר פולסים
**טיפולי לייזר
* מכ"ם פעימות
* אלקטרומגנטים לזמן קצר
* גלאי חלקיקים

בעיבוד אותות ובמתמטיקה:
* פונקציית הלם - שיטה לפתרון משוואות
* משמש בעיבוד אותות ובפתרון משוואות לתיאור גל המורכב מתדירויות רבות.

==ראו גם==
* חבילת גלים
* הלם
* Q-Switch

==קישורים חיצוניים==

קטגוריה:גלים
קטגוריה:טכנולוגיה תקשורתית
קארל אינגליש

קארל ג'רמון אינגליש (באנגלית: Carl Jerome English; נולד ב-2 בפברואר 1981 בסנט ג'ונס, ניופאונדלנד ולברדור) הוא כדורסלן קנדי המשחק בעמדת הקלע בקבוצת אלבה ברלין ובנבחרת קנדה. גובהו 1.96 מטר.

אינגליש, בוגר אוניברסיטת האווי משנת 2003, החל את דרכו כמקצוען בקבוצת צ'ארלסטון לואוגטורס (לימים פלורידה פליים) מליגת ה-NBDL. לאחר שנתיים יצא לאירופה וחתם בקבוצה האיטלקית, וירטוס בולוניה. לאחר שנה סבירה בבולוניה, בה קלע 7.6 נקודות והוריד 3 כדורים חוזרים בממוצע למשחק, עבר לזאדאר הקרואטית.

בזאדאר, הציג אינגליש יכולת טובה במיוחד שהביאה אותו עד לבחירה למשחק האולסטאר הקרואטי, בו הצטיין ונבחר ל-MVP של המשחק. בסך הכל העמיד בעונה זו ממוצעים מצוינים של 23.5 נקודות, 4.2 כדורים חוזרים ו-3.2 אסיסטים למשחק. בעקבות יכולתו בזאדאר, הוחתם בקבוצת ה-ACB גראן קנריה, ששיחקה גם בגביע יול"ב. גם בקנריה, המשיך במגמת העלייה שלו ובשתי עונותיו במדיה, העמיד ממוצעים של 15.5 נקודות, 3.4 כדורים חזורים, 2.4 אסיסטים ו-1.2 חטיפות למשחק.

לקראת עונת , חתם אינגליש בקבוצת היורוליג קאחה לבורל ויטוריה, אך לאחר עונה אחת עבר לחובנטוד בדאלונה.

אינגליש משחק כיום גם בנבחרת קנדה, אותה הוביל למקום הרביעי באליפות אמריקה 2009.

==קישורים חיצוניים==

קטגוריה:קנדים שנולדו ב-1981
קטגוריה:כדורסלנים קנדים
קטגוריה:כדורסלני וירטוס בולוניה
קטגוריה:כדורסלני גראן קנריה
קטגוריה:כדורסלני סאסקי בסקוניה
קטגוריה:כדורסלני חובנטוד בדאלונה
קטגוריה:כדורסלני א.א.ק. אתונה
קטגוריה:כדורסלני אסטודיאנטס מדריד
קטגוריה:כדורסלני בילבאו באסקט
קטגוריה:כדורסלני נבחרת קנדה
קטגוריה:כדורסלני טנריפה
קטגוריה:כדורסלני ק. ק. זאדאר
קטגוריה:כדורסלני אלבה ברלין
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת הוואי במנואה
קטגוריה:ספורטאים זרים בקרואטיה
קטגוריה:ספורטאים קנדים בספרד
קטגוריה:ספורטאים זרים בגרמניה
קטגוריה:ספורטאים זרים ביוון
קטגוריה:ספורטאים זרים באיטליה
קטגוריה:ספורטאים קנדים בארצות הברית
גברי ברגיל

גברי ברגיל (נולד ב-29 במאי 1958) הוא יו"ר מכללת אורנים, כיהן בעבר כמג"ד מילואים וכמזכיר התנועה הקיבוצית.

== ביוגרפיה ==
גברי ברגיל נולד בקיבוץ רמות מנשה בשנת 1958 להורים ממקימי הקיבוץ שעלו מאורוגוואי. היה חניך ומדריך בשומר הצעיר. התגייס לצה"ל לחיל התותחנים והמשיך בשירות קבע. הגיע לדרגת סא"ל בשירות המילואים ובין השנים 1990 ל-1996 שימש כמפקד גדוד תותחנים במילואים.

בשנים 1984–1988 החזיק במספר משרות בתנועת הקיבוץ הארצי ובהנהגת השומר הצעיר. בשנת 1988 לאחר פרוץ האינתיפאדה, הצטרף לשלום עכשיו כפעיל והיה למזכ"ל התנועה בשנים 1990–1994. בשנת 1994 סיים בהצטיינות תואר שני במדעי המדינה באוניברסיטה העברית בירושלים. בשנים 1994–1996 כיהן כמזכיר קיבוץ רמות מנשה. בשנים 1996–1999 שימש כשליח המרכזי של התנועה הקיבוצית וכנציג השומר הצעיר בצפון אמריקה.

בשנת 2000 נבחר לתפקיד מזכיר תנועת הקיבוץ הארצי. במהלך הקדנציה הראשונה שלו ביצע את תהליך איחוד התנועות הקיבוציות, וב-2005 נבחר לקדנציה שנייה כמזכיר התנועה הקיבוצית. סיים את תפקידו במרץ 2009.

מהשנים 2009 ואילך היה חבר בחבר הנאמנים של הסוכנות היהודית, כיהן כיו"ר של תנועת השומר הצעיר העולמי, יו"ר מועדון צוותא בתל אביב, יו"ר עמותת דרכים ויו"ר בקיבוצים כפר עזה, שילר, כרמים, נתיב הל"ה, כרמיה, הראל, תל יצחק, מגידו וביישוב הקהילתי גבעות בר.

בבחירות לכנסת ה-22 הוצב במקום ה-12 ברשימת העבודה-גשר לכנסת ולא נכנס לכנסת לאחר שהמפלגה קיבלה 6 מנדטים.

כיום מכהן כיו"ר במכללת אורנים, יו"ר בקיבוצים גבעת ברנר, כיסופים ונחשונים. כמו כן, הוא מכהן כיו"ר מחוז הקיבוצים במפלגת העבודה וחבר בהנהלת קיבוץ כישורית (קיבוץ של בעלי צרכים מיוחדים).

== קישורים חיצוניים ==
* [https://web.archive.org/web/20190416064345/http://www.gavri.co.il/ אתר הבית] של גברי ברגיל
* 
* [http://www.ynet.co.il/headlines/1,7340,L-1552,00.html מאמרי דעות] של ברגיל ב-ynet

==הערות שוליים==

קטגוריה:בוגרי השומר הצעיר
קטגוריה:מזכירי התנועה הקיבוצית
קטגוריה:חברי שלום עכשיו
קטגוריה:דירקטורים ישראלים
קטגוריה:מזכ"לי שלום עכשיו
קטגוריה:מזכירי הקיבוץ הארצי
קטגוריה:פעילי מפלגת העבודה
קטגוריה:מועצה אזורית מגידו: אישים
קטגוריה:ישראלים שנולדו ב-1958
דופן (תואר אצולה)

דוֹפֶן (מצרפתית: Dauphin – דופין) היה תוארו של יורש העצר הצרפתי בתקופות 1350–1791 ו-1824–1830.

גיג הרביעי, רוזן ויין ואלבון (כיום בחבל רון-אלפ בצרפת) מ-1133 עד 1142, היה הראשון שהוסיף לשמו את תואר האצולה "דופן". אחריו עשו רוזנים רבים של ויין שימוש בתואר זה כשמם הפרטי השני. בשל משמעותו המילולית (דולפין), מעיד התואר "דופן" על יחסי הגומלין ההדוקים שהתקיימו בין רוזני הפרובינציה של דופינה לבין אלה של פרובאנס, הגובלת בחופי הים התיכון. הדולפין היה סמל האצולה של גיג השמיני, רוזן ויין בין השנים 1309–1333. רבים מרוזני אוברן הוסיפו גם הם לשמם את תואר האצולה "דופן" – תואר שבו השתמשו עד המהפכה הצרפתית.

יורשי העצר של כתר צרפת אימצו לעצמם את התואר "דופן" ב-1349 כאשר אימבר השני, רוזן ויין, מכר את נחלותיו בוויין ובאלבון (שהיוו את הפרובינציה של דופינה) לפיליפ השישי, מלך צרפת מבית ולואה, בתנאי שיורש העצר הצרפתי יישא את התואר "דופן". כדי לזכות בתואר זה נדרש הטוען לתואר להיות לא רק יורש העצר, אלא גם צאצא ישיר של מלך צרפת. לכן, פרנסואה הראשון, שהיה בן דודו של קודמו, לואי השנים עשר, לא זכה מעולם בתואר זה.

בתחילה היה הדופן אחראי באופן אישי לשלטון בפרובינציה של דופינה, שהייתה חלק מהאימפריה הרומית הקדושה. קיסריה של אימפריה זו השלימו עם שלטונו של הדופן בדופינה בתנאי שלא תהפוך לחלק מצרפת - מה שקרה רק ב-1461.

עד סוף תקופת מלכותו של לואי הארבעה עשר נקרא יורש העצר הצרפתי "דופן ויין", ורק לאחר מכן שונה תואר זה לתואר "דופן צרפת". יורש העצר הצרפתי הראשון שזכה בתואר "דופן" היה שארל, בנו של ז'אן השני, מלך צרפת (לימים שארל החמישי, מלך צרפת). האציל האחרון שנשא את התואר "דופן צרפת" היה לואי-אנטואן, דוכס אנגולם, בנו של שארל העשירי, מלך צרפת. הוא ויתר על תואר זה במהפכת יולי 1830.

==קישורים חיצוניים==

* 

קטגוריה:ממלכת צרפת
קטגוריה:תוארי אצולה
קטגוריה:אצולה צרפתית
איסמעל לו

איסמאל לו (בצרפתית: Ismaël Lô; נולד ב-30 באוגוסט 1956) הוא זמר סנגלי.

== ביוגרפיה ==
לו נולד בדוגונדוטשי (Dogondoutchi) שבניז'ר לאב ממוצא סנגלי ולאם ממוצא ניגרי. זמן קצר לאחר הולדתו של לו עברו הוריו לסנגל והתיישבו בעיירה רופיסק (Rufisque), ליד הבירה דקר. כזמר נודע ביכולות הווקליות המגוונות, ועוסק גם בהלחנה, כתיבה ונגינה על גיטרה ועל מפוחית.

בשנות ה-70 התחנך בבית הספר הגבוה לאומנויות "דקר", ולאחר מכן הצטרף ללהקה סופר דיאמונו (Super Diamono), אולם פרש ממנה בשנת 1984 לטובת קריירת סולו. במהלך ארבע השנים הבאות הוציא לו חמישה אלבומי סולו. בתחילת שנות ה-90 חתם לו על חוזה הקלטות עם חברת התקליטים ברקלי בצרפת והקליט את אלבום הסולו השישי שלו, "לו איסמאל". בזכות הצלחת הסינגל "Tajabone" הפך האלבום ללהיט באירופה, ופתח את דרכו של לו לקריירה בינלאומית. השיר שימש בפסקול סרטו של פדרו אלמודובר "הכל אודות אמא". האלבום "ISO" אשר יצא בשנת 1994 זכה אף הוא להצלחה. באלבום מלודיות גיטרה רכה ומוזיקה סנגלית מסורתית. שנה לאחר מכן שב לו לאפריקה לאחר שהייה באירופה. אלבום האוסף "Jammu Africa" ("אמא אפריקה") יצא ב-1996 ובו גם דואט בשם "בלי אשמה" עם מריאן פיית'פול. הסרט "ללחוץ ידיים עם השטן", העוסק ברצח העם ברואנדה נפתח בשיר הנושא של האלבום "אמא אפריקה". בשנת 2002 קיבל אות של כבוד על פעילותו. אלבומו האחרון "סנגל" (Sénégal) הוקלט בדקר, פריז ולונדון.

==קישורים חיצוניים==

* 

* [https://web.archive.org/web/20060101135924/http://194.117.210.41/siteEn/biographie/biographie_6034.asp RFI Musique biography]
* [http://www.ismael-lo.com/pages/Biographie.html Official page French bio]

קטגוריה:זמרים סנגלים
קטגוריה:זמרי פופ
קטגוריה:גיטריסטים סנגלים
קטגוריה:מקבלי אות לגיון הכבוד
קטגוריה:אישים ממוצא ניגרי
קטגוריה:ילידי 1956
נשא (חלבון)

נשא (באנגלית: Transporter) הוא חלבון המצוי בתא, שתפקידו להעביר מומסים שונים, שאינם יכולים לעבור בפעפוע (כיוון שהמסה המולקולרית שלהם גדולה מדי או מכיוון שקרום התא ההידרופובי לא מאפשר זאת) מצד אחד של הממברנה לצד השני.

==שטף המולקולות אל תוך התא==
ישנם מספר גורמים המשפיעים על שטף המולקולות על ידי נשאים:
# רוויה של אתרי הקישור - תלוי בריכוז המולקולות ובאפיניות (יכולת הנשא לקשור את המולקולות). בניגוד לדיפוזיה, בה המגבלה היא בריכוזים גבוהים מאוד, מעבר על ידי נשא מוגבל, ויכולות לעבור רק מעט מאוד מולקולות בכל פעם.
# יחס הנשאים לשטח הממברנה - ככל שיש יותר נשאים, כך יגדל השטף משום שיש יותר חלבונים שפעילים במעבר.
# קצב השינוי הקונפורמטיבי של החלבונים - על מנת להעביר את המולקולות, מבנה הנשא משתנה. תהליך זה לוקח זמן. ככל שהתהליך מהר יותר, כך השטף גדול יותר.

==תכונות של נשאים==
* קצב המעבר של מולקולות שעוברות דרך נשאים, גבוה יותר דרך הנשא מאשר בדיפוזיה רגילה.
* כל נשא ספציפי למולקולה מסוימת (בניגוד לתעלות שהן פחות ספציפיות).
* ניתן לעכב נשא על ידי חומרים חיצוניים המוזרקים למערכת - קיימים מעכבים שפועלים על ידי תחרות עם חומרים דומים מבחינה מבנית, או עם חומרים שאינם דומים.
* ניתן להשתמש בנשאים גם על מנת להעביר חומרים נגד מפל הריכוזים.
* קינטיקה של נשאים דומה לקינטיקה של אנזימים, אך בניגוד לאנזימים, נשאים צריכים להיות פנויים בצד מסוים של הממברנה.

==סוגי נשאים==
סכימה המתארת דוגמה למעבר יוני סידן ב[[הובלה פעילה שניונית]]
מחלקים את הנשאים לשתי קבוצות עיקריות לפי דרך פעולתם:
# פעפוע מסויע - מעבירים את המומס מריכוז גבוה לריכוז נמוך (במורד מפל הריכוזים). ההעברה אינה צורכת אנרגיה (ATP), אלא מונעת מהפרשי הריכוזים.
# הובלה פעילה - נשאים היכולים להעביר את המומס מהריכוז הנמוך לגבוה, בניגוד למפל הריכוזים. חלבונים אלו דורשים אנרגיה.

נשאים בהובלה פעילה מתחלקים גם הם לשתי קבוצות:
# הובלה פעילה ראשונית - משאבות המעבירות חומר כנגד מפל הריכוזים, תוך שימוש באנרגיה. קיים צימוד ישיר בין ההעברה להידרוליזה של ATP.
# הובלה פעילה שניונית - משאבות המשתמשות בכוח המניע של מפל הריכוזים של חומר מסוים על מנת להעביר מומס שני, כנגד מפל הריכוזים שלו.

==ראו גם==
* אוסמוזה
* תא
* חלבון

==קישורים חיצוניים==

קטגוריה:חלבונים
ברלינר גרמופון

ברלינר גרמופון או חברת גרמופון האמריקאית (באנגלית: Berliner Gramophone או United States Gramophone Company) הייתה אחת מחלוצות חברות התקליטים שייצרו תקליטים, להבדיל מגלילי פונוגרף.
== היסטוריה ==
הממציא אמיל ברלינר החל לייצר בשנת 1879 תקליטים בקוטר 5 אינץ' באירופה, ששווקו כצעצועים, באיכות הקלטה ירודה יחסית. בשנת 1881 הקליט ברלינר את אלבומו היחיד, על מנת לשווק את המוצר גם בארצות הברית.

ב-1892 הקים את "חברת הגרמופון של ארצות הברית" בוושינגטון הבירה. ב-1894 הוציאה החברה את תקליטה המסחרי הראשון, בקוטר 7 אינץ', שהיה עשוי מגומי קשיח ויועד להשמעת מוזיקה איכותית לבידור מבוגרים ולא כצעצוע. תקליטי החברה היו בעלי צד אחד ניתן לנגינה בלבד וללא תווית, פרט לשם האמן ותאריך ההקלטה.

ב-1900, לאחר סדרת מיזוגים ורכישות, הפכה החברה ל"ויקטור טוקינג משין" (חברת ויקטור למכונות מדברות), בעלת המותג האמריקאי של His Master's Voice.

ב-1897 ייסד ברלינר את חברת גרמופון הבריטית, בעלת המותג הבריטי של His Master's Voice אשר הפכה ב-1931 לחלק מ-EMI.

ב-1897 ייסד ברלינר את הענף הגרמני שהיה לחברת דויטשה גרמופון.

==קישורים חיצוניים==

קטגוריה:חברות תקליטים
אולטימו

אולטימו (באנגלית: Ultimo, מבוטא לעיתים אלטימו) הוא פרוור בסידני. אולטימו מנוהל על ידי עיריית סידני (The City of Sydney).

==גאוגרפיה==
אולטימו מצוי 2 ק"מ דרום-מערבית ממרכז העסקים הראשי של סידני, גובל בצדו המערבי בגליב, בצפון בפירמונט, במזרח בהיימרקט ובדרום בצ'יפנדייל.

==היסטוריה==
אולטימו היה שם האחוזה של ד"ר ג'ון הריס (John Harris), שהשתרעה על פני 140,000 מ"ר וניתנה לו מידי המושל קינג ב-1803. שם האחוזה נבחר בזכות טעות פקיד בכתב אישום שהוגש כנגד הד"ר במהלך שירותו: בכתב האישום נאמר כי העבירה היא אולטימו (כלומר אירעה בחודש שעבר ונשפטה באיחור) ולא אינסטנט (כלומר אירעה באותו חודש בו התרחש המשפט ונגעה לעבירה מיידית). טעות זו גרמה לביטולו של משפט שדה כנגד הד"ר, ולאות הוקרה הוא קרא לאחוזתו על שמה.

רחוב הריס באולטימו נקרא על שם אותו בעלים ראשון. ב-1859 האחוזה חולקה ונבנה המתווה לרחובות השונים של אולטימו, וב-1880 תנופת פיתוח של בתים פרטיים בשטח הביאה את האוכלוסייה ל-30,000 תושבים רשומים, באזור שהוא כעת פירמונט ואולטימו. במהלך המאה ה-20 הפך אולטימו לאזור תעשייה ואחסון, ומאות בתים נהרסו כדי לפנות מקום לבתי חרושת. בהדרגה הצטמצמו בעלי הבתים הפרטיים בשטח עד שהאוכלוסייה ב-1978 מנתה פחות מ-2,000 איש.

תעשיית הצמר הייתה בין הגדולות באולטימו, עם למעלה מ-15 בתי מסחר שעסקו בתחום. בסוף המאה ה-20 שינויים במרכז העסקים המרכזי של סידני משכו עסקים לעבור מהפרוור, ורק מעטים מהם נותרו בתום המאה. אחד מהעסקים שנותרו שם הוא קואופרטיב חקלאי החלב (Dairy Farmers Cooperative) שנותר במקום מאז הקמתו ב-1912.

ב-1830 יובשה הביצה בחלקו המערבי של אולטימו, במפגש עם הגליב, ונבנה שם פארק ונתוורת', ששימש ביתה של נבחרת הראגבי של הגליב בתחילת המאה ה-20.

==תרבות==
באולטימו מצויים אולפני שידורי הטלוויזיה והרדיו של רשת ABC (ר"ת של Australian Broadcasting Corporation), ברחוב הריס. כמו כן מצויים בפרוור מספר אולפני הקלטה ואולפני טלוויזיה ציבורית. באולטימו מצוי מוזיאון אחד, הפאוורהאוס מוזאום (Powerhouse Museum), מוזיאון מדע גדול.

כמחצית מהדרים באולטימו הם ילידי חו"ל, שהיגרו לאוסטרליה. רבים מהם ילידי סין או מדינות הקרובות לסין, וייתכן שבחרו להתגורר במקום בעקבות קרבתו לצ'יינהטאון.

==קישורים חיצוניים==

* [https://web.archive.org/web/20110308234114/http://info.id.com.au/dosydney/Default.aspx?pg=1&gid=5970 אולטימו באתר "Dictionary of Sydney"]
* [http://www.sydney-suburbs.com.au/Sydney_suburb/Ultimo/Suburbs/16246 אולטימו באתר "Sydney Suburbs"] 

קטגוריה:פרוורי סידני
אבו קש

אַבּוּ קַשׁ (ערבית: أبو قش) הוא כפר פלסטיני מוסלמי, בנפת רמאללה אל-בירה, כ-6 ק"מ צפונית לרמאללה וכק"מ אחד דרומית לאוניברסיטת ביר זית. הכפר שוכן בגובה 765 מטר מעל פני הים.

== מקור השם ==
וילנאי מעלה סברה שזה היה מקום היישוב "בית מקושש", או בית קושש" שממנה באה משפחת כוהנים.<ref></ref> 

בפי מועצת הכפר (בשנת 2012) היו שלוש סברות למקור השם:<ref name=":1"></ref> 

א. אבו קָש בערבית פירושו מקור החיטה והשעורה.

ב. התושבים הראשונים במקום היו ממרוקו וזה היה שם הכפר שלהם.

ג. הכפר נקרא על שם אדם שזה היה שמו.

== היסטוריה ==
בכפר אותרו שני קברים מהתקופה הביזנטית וכן שרידי מבנים מהתקופה הביזנטית והממלוכית. <ref></ref>

ממזרח לכפר נמצאת חורבה גדולה ובה שרידי מבנים עתיקים, חרסים, בורות מים ומערות קבורה חצובים בסלע.

אבשנת 1863 ביקר בכפר ויקטור גרן ותיאר אותו כ"כפר בן 20 בתים, הממוקם על גבעה גבוהה, שמדרונותיה מכוסים בחלקם בגפנים, עצי זית ועצי תאנה". <ref></ref>

תושבי הכפר סבורים שהכפר נוסד לפני כ-500 שנה על ידי אנשים שמוצאם מירדן.<ref name=":1" />

== אוכלוסייה ==
{| class="wikitable"
| colspan="3" |מפקדי אוכלוסין - אבו קש
|-
|שנה
|תושבים
|מקור
|-
|1922
|171
|<ref></ref><ref name=":0"></ref>
|-
|1931
|246 <small>(*)</small>
|<ref></ref>
|-
|1945
|300
|<ref name=":2"></ref><ref name=":0" />
|-
|1961
|510
|<ref name=":0" /><ref></ref>
|-
|1982
|530
|<ref name=":0" />
|-
|1987
|730
|<ref name=":0" />
|-
|1997
|1,102
|<ref name=":0" />
|-
|2017
|2,237
|<ref></ref>
|}
(*) בכפר היו 49 בתים מאוכלסים.

== קרקעות ==
בסקר הקרקעות שנערך על ידי המנדט הבריטי, בשנת 1945, נמצא ששטח הכפר היה 4,751 דונם. מתוכם: הכפר היה בנוי על 42 דונם, לחקלאות שמשו 2,613 דונם והיתר - 2,096 דונם היו אדמות בּוּר.<ref name=":2" />

מועצת הכפר טוענת שהשטח הוא 4,900 דונם.<ref name=":1" /> 

לאחר הסכמי אוסלו בשנת 1995, 4,892 דונם, שהם 99.8% מאדמת הכפר סווגו כשטח B וְ 8 דונם, שהם 0.2% סווגו כשטח C.<ref name=":1" />

==תשתיות==
חשמל: הכפר חובר לרשת החשמל, בשנת 1980.<ref name=":1" />

מים: הכפר חובר לרשת המים בשנת 1978.<ref name=":1" />

ביוב: אין בכפר רשת ביוב והתושבים מפנים שפכים לבורות ספיגה.<ref name=":1" />

==קישורים חיצוניים==

*[http://vprofile.arij.org/ramallah/pdfs/factsheet/Abu%20Qash%20_vp_eng.pdf Abu Qash Village (fact sheet)], המכון למחקר יישומי - ירושלים (ARIJ)
*[http://vprofile.arij.org/ramallah/pdfs/vprofile/Abu%20Qash_vp_en.pdf Abu Qash Village profile], ARIJ
*[http://vprofile.arij.org/ramallah/images/english/Abu%20Qash_ap_en.jpg Abu Qash, aerial photo], ARIJ

==הערות שוליים==

בקדמת התמונה בתי [[ג'לזון, במרכז התמונה מימין בתי אבו קש ומשמאל בתי הכפר סודרא. על ההר הרחוק באופק נראים קרוואנים של מאחז חרשה.]]

קטגוריה:נפת רמאללה ואל-בירה
קטגוריה:הרשות הפלסטינית: יישובים
עבווין

עַבְּוֵ֫ין (בערבית: عبوين) הוא כפר פלסטיני מוסלמי בצפון נפת רמאללה ואל-בירה של הרשות הפלסטינית.

== גאוגרפיה ==
הכפר שוכן בגובה 680 מטרים ומרבית תושביו מתפרנסים מחקלאות. בין השאר, גדלים באדמות הכפר תאנים, גפן, זיתים, תפוחים ואגסים.

בכפר שלושה בתי ספר אשר בהם כ-1,200 תלמידים, ובנוסף כ-200 סטודנטים הלומדים באוניברסיטאות ומכללות פלסטיניות. בכפר פועלים שלושה מסגדים, כאשר הגדול שבהם הוא מסגד פארוק.

== היסטוריה ==
מוצאם של מרבית תושבי הכפר מהעיר טפילה, שכיום היא חלק מממלכת ירדן. החמולות העיקריות בכפר הן מזאחם וסחוויל. עבווין היא אחת מהרשויות היחידות בשטחי הרשות הפלסטינית אשר בראשה עומדת אישה.

במאה ה-18 הפך הכפר לאחד מ-24 כפרי הכס שבהם ישבו מוח'תארים בארמון, או מצודה ושלטו על האזור.<ref></ref>

במפקד אוכלוסין 1931 של ארץ ישראל היו בעבווין 171 בתים מאוכלסים, בהם התגוררו 695 תושבים, כולם מוסלמים.

ב-2019 חנכו בכפר רחוב על שמו של המחבל אבו לילא, שרצח חייל ואזרח בפיגוע סמוך לאריאל. בכפר נחנכה גם אנדרטה רשמית של תנועת פתח לזכרו.

== קישורים חיצוניים ==

*[https://web.archive.org/web/20090718222302/http://www.abwain.org/eindex1.htm האתר הרשמי של מועצת הכפר עבווין] 

== הערות שוליים ==

קטגוריה:נפת רמאללה ואל-בירה
קטגוריה:הרשות הפלסטינית: יישובים
ויסאריון בלינסקי

ויסַאריוֹן גריגוֹרֶביץ' בֵּלִינְסקי (רוסית: Виссарио́н Григо́рьевич Бели́нский; 30 במאי <small>(כך על פי הלוח היוליאני; על פי הלוח הגריגוריאני: 11 ביוני)</small> 1811, סואומנלינה שעל יד הלסינקי – 26 במאי <small>(7 ביוני)</small> 1848, סנקט פטרבורג) היה סופר, מבקר ספרות, פובליציסט ומסאי, בלשן ופילוסוף רוסי מתמערב. ידידם של אלכסנדר הֶרצֶן, מיכאיל באקונין ואינטלקטואלים ביקורתיים נוספים. בעל תפקיד מרכזי בקריירה של המשורר והמו"ל ניקולאי נקראסוב.

נולד בשנת 1811, בנו של רופא צבאי. בין השנים 1829–1832 למד באוניברסיטת מוסקבה, עד שלבסוף נאלץ לעזוב בשל "היעדר כישרון"; הסיבה האמיתית הייתה יצירת הביכורים שפרסם – הדרמה הרומנטית "דמיטרי קאלינין" (Дмитрий Калинин), שבה ביקר את תופעת הצמיתות.

הוא החל את פעילותו העיתונאית בעיתון המוסקבאי "טלסקופ" (Телескоп), עד אשר בשנת 1836 נסגר העיתון בפקודת הצאר ועורכו הוגלה. ב-1837 הגיע לפיאטיגורסק, לשם טיפול בשחפת, ושם נתוודע ללרמונטוב. כעבור שנתיים התיישב בסנקט פטרבורג, שם התפרנס מכתיבה לעיתון "אוֹטֵצ'סְטְבֶנְיֶה זָפִּיסְקִי" (Отечественные Записки). ב-1842 תמך בהוצאת הרומן "הנשמות המתות" לגוגול, שנאסר על ידי הצנזורה הצארית. בשנה שלאחר מכן נישא למריה ואסילייבנה אורלובה, ולזוג נולדו שלושה ילדים. בראשית שנות ה-40 היה מבקר הספרות החשוב ברוסיה; הקריירה של דוסטויבסקי, לדוגמה, החלה בריאיון חיובי עם בלינסקי (הפגישה בין השניים זכתה לתיאור מלא חיים ב-1877 בספרו "יומנו של סופר").

ב-1847 שהה בברלין ובזלצבורג לטיפול במחלתו. בשנה שלאחר מכן נפטר, בתום סבל רב.

עד שנת 1856 חל איסור להזכיר את שמו בתקשורת הרוסית.

==לקריאה נוספת==
* ישעיה ברלין, הוגים רוסים (תרגם מאנגלית: אפרים ברוידא), עם עובד, תשמ"ב-1982.

==קישורים חיצוניים==

* [https://web.archive.org/web/20100111030618/http://www.kirjasto.sci.fi/belinsk.htm ביוגרפיה] 
* [http://www.archive.org/search.php?query=creator%3A%22Belinsky%2C%20Vissarion%20Grigoryevich%2C%201811-1848%22 מבחר מכתביו להורדה ולצפייה], בארכיון האינטרנט
* [http://academic.shu.edu/russianhistory/index.php/Vissarion_Belinsky%2C_Letter_to_Gogol מכתב לגוגול, 1847], בתרגום לאנגלית
* 
* 

==הערות שוליים==

קטגוריה:אמנים שעל שמם כוכב לכת מינורי
קטגוריה:סופרים רוסים
קטגוריה:מבקרי ספרות רוסים
קטגוריה:עיתונאים רוסים
קטגוריה:פובליציסטים רוסים
קטגוריה:מסאים רוסים
קטגוריה:פילוסופים רוסים
קטגוריה:ילידי 1811
קטגוריה:נפטרים ב-1848
קטגוריה:רוסים שנפטרו משחפת
קטגוריה:אישים שהונצחו על בולי ברית המועצות
סיריל מנגו

סיריל מנגו (באנגלית: Cyril Mango; 14 באפריל 1928 – 8 בפברואר 2021) היה היסטוריון וחוקר תולדות האמנות בריטי יליד איסטנבול. תחום המחקר שלו היה האמנות והאדריכלות של האימפריה הביזנטית.

==ביוגרפיה==
מנגו נולד באיסטנבול שבטורקיה למשפחה ממוצא בריטי-רוסי. הוא כיהן כפרופסור בקינגס קולג' לונדון ובאוניברסיטת אוקספורד. בין חיבוריו הידועים מחקר על הפסיפסים של כנסיית אגיה סופיה (The Mosaics of St. Sophia at Istanbul) שיצא לאור בשנת 1962, קובץ המקורות "האמנות של האימפריה הביזנטית 312-1453" (1966) ו"ביזנטין, האימפריה של רומא החדשה" (1980).

נפטר ב-8 בפברואר 2021.

==הערות שוליים==

קטגוריה:חוקרי תולדות האמנות
קטגוריה:היסטוריונים בריטים
קטגוריה:בריטים שנולדו ב-1928
קטגוריה:בריטים שנפטרו ב-2021
אודמורטים

אוּדְמוּרְטִים (באודמורטית: Удмуртъёс; לפני שנת 1932 נקראו ווֹטְיָאקִים, вотяки́) הם קבוצת אנשים דוברי השפה האודמורטית (מקבוצת השפות הפינו-אוגריות). האודמורטים חיים בעיקר ברפובליקת אודמורטיה, הממוקמת במזרח חלקה האירופי של הפדרציה הרוסית, שם הם מהווים כ-28% מן האוכלוסייה, וקבוצות קטנות שלהם מצויות גם במחוז פרם, ברפובליקת טטרסטן, ברפובליקת בשקיריה, במחוז קירוב, במחוז סברדלובסק, במחוז חנטי ומנסי (אוגרה), בקזחסטן ובאוקראינה.

האודמורטים הם צאצאי התושבים הקדומים של האזור שבין הנהרות קאמה וויאטקה. זהו עם ממוצא פיני, בעל מאפייני מראה מיוחדים: הם בעלי קומה בינונית, צבע עורם צהבהב-אדמדם, וגוון שערם ועיניהם בהיר. אנתרופולוגים מציינים כי מבין האודמורטים נצפה המספר הרב ביותר של אדומי שיער בעולם. לאודמורטים אף קטן, בעוד שפיהם גדול. עצמות הלחיים שלהם בולטות, מצחם צר וסנטרם מחודד.

האודמורטים מתפרנסים בעיקר מחקלאות, ומכריתת עצים ביערות למטרת הפקת עץ לתעשייה. כן הם עוסקים באריגה ובעיבודי עץ אמנותיים, עשירים בצבעיהם ומרהיבים ביופיים.

ברבע השני של המאה ה-13 נשלטו האודמורטים על ידי הטטרים, אך לאחר שנכבשה הבירה קאזאן על ידי הרוסים בשנת 1552, עבר השלטון בהם לידי הרוסים, אשר גבו מהם מס שנתי. האודמורטים נהנו ממידה רבה של חופש שלטוני, אך בכל זאת התקוממו מפעם לפעם ומרדו ברוסים, אשר דיכאו מרידות אלו ביד קשה. לאחר מרידות אלו ודיכוין על ידי הרוסים היו האודמורטים בורחים ליערות, שם נהנו מעצמאות מלאה.

במאות ה-18 וה-19 גבר הקולוניאליזם הרוסי באזור מגורי האודמורטים, דבר שגרם להגירתם מזרחה מחד, ולרוסיפיקציה של אותם אודמורטים שנשארו לגור במעורב עם הרוסים, מאידך.

כיום, כתוצאה מפעילות מיסיונרית שניהלה הכנסייה הנוצרית בקרבם, דתם של האודמורטים היא נצרות אורתודוקסית, אך עם זאת, נשארו אצלם סממנים מהפגניות שהייתה נהוגה אצלם בעבר (כגון: האלהת תופעות טבע). בעבר, היו השלכות לפגניותם של האודמורטים, על טיעוני התביעה במשפט ראווה שנערך בשנים 1892–1896 כנגד האודמורטים, אשר הואשמו בהקרבת קורבנות אדם לאלים פגניים. למרות שבמשפט זה הובהר כי הרוצחים האמיתיים ביימו רצח-פולחני, וכי היה מדובר בעלילת דם, והנאשמים זוכו מכל אשמה, עשתה התביעה בשנים 1911–1913, במשפט בייליס שימוש במשפט הווטיאקים, כהוכחה לקיום קורבנות אדם באותם הימים.

==קישורים חיצוניים==

* [http://www.unexpo.org/cities.php?ocd=view&id=88&PHPSESSID=a032896a82aed894880eda211563fc90 Region centers: Izhevsk], WellcometomyRussia 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עמים
קטגוריה:עמי אירופה
קטגוריה:עמי אסיה
קטגוריה:רוסיה: קבוצות אתניות
קטגוריה:אודמורטיה
טפילה

טַפִילַה (בערבית: الطفيلة) היא עיר השוכנת במערב ירדן. העיר, הנמצאת בגובה של כ-940 מטרים מעל פני הים, ידועה במטעי הזיתים והתאנים הרבים סביבה, והיא בירת נפת טפילה. ישנם יותר מ-360 מעיינות ונביעות בסביבת טפילה, כולל בשמורת דנה (צַ'אנַא ضانا) והמעיינות החמים בעַפְרַה.

טפילה מזוהה עם "תופל" האדומית ששימשה כבירת ממלכת אדום. טפילה סופחה מאוחר יותר על ידי הממלכה הנבטית. לאחר הפלישה הרומית, היא נשלטה על ידי שבט ע'סאן, אשר קיים שלטון מקומי תחת האימפריה הביזנטית . טפילה עברה במאה ה-7 לשלטון מוסלמי, שהופסק לתקופה קצרה על ידי השלטון הצלבני .

בתחילת המאה ה-20 היו בטפילה כ-700 בתים בהם התגוררו כ-9000 נפשות, כולם בדואים. בשנות ה-30 של המאה ה-20 היא תוארה ככוללת שני רחובות ושני שווקים וקטנה משהייתה בתחילת המאה ה-20.

"האוניברסיטה הטכנית טפילה" (TTU) הוקמה כמכללה בשנת 1985 והפכה לאוניברסיטה בשנת 2005. בסביבת העיר נמצאים מכרות זרחה (פוספטים) וצמנט הנמנים עם מקורות ההכנסה הגדולים של ממלכת ירדן. 

מוצאם של רוב תושבי הכפר הפלסטיני עבוין הוא מטפילה.

==קישורים חיצוניים==

* [http://www.ttu.edu.jo האוניברסיטה הטכנית טפילה]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ירדן: ערים
קבילדו

קבילדו.
קבילדו (בספרדית: cabildo; ולעיתים איונטאמיינטו: Ayuntamiento) הייתה מוסד ספרדי מנהלי שסמכותו הייתה ניהולו של יישוב עירוני ושטח השיפוט הסובב אותו.

הקבילדו הופיעה בממלכת קסטיליה בימי הביניים והועברה לעולם החדש בידי הקונקיסטאדורים, שמצאו בה מסגרת משפטית נוחה ומועילה לנהל את מגעיהם אל מול הכתר ולעקוף את סמכותם של נציגי הכתר באמריקות.

חברי הקבילדו, שלעיתים מונו, לעיתים קנו את משרתם, ולעיתים נבחרו בידי תושבי העיר בעלי הרכוש (vecinos), נשאו בשורה של תפקידים: חלקם נגעו לניהולה השוטף של העיר, דוגמת עירייה או רשות מקומית מודרניות, וכללו פיקוח על מידות ומשקולות, סניטציה, עבודות ציבוריות וכדומה. תפקיד נוסף נגע לאכיפת החוק, שיפוט וכן סעד משפטי. לבסוף, הקבילדו ייצגה פוליטית ומשפטית את העיר והאזור בפני הכתר, וכן אספה את המסים. לעל מנת לבצע את המוטל עליה, כללה הקבילדו מספר בעלי תפקידים. ראש הקבילדו היה מעין ראש עיר (alcalde), ונשא גם בסמכויות שיפוטיות בערכה הראשונה. לעיתים קרובות היו שני אלקלדס בקבילדו. תפקידים נוספים היו ראש כוחות השיטור (alguacil), נושא סמלי העיר (alférez real), שלעיתים קרובות היה קצין צבא ומפקד כוחות הצבא באזור, מזכיר העיר (procurador), וחברי מועצה נוספים (regidors) שמספרם השתנה בהתאם לגודלה של העיר ושטח השיפוט עליו הופקדה הקבילדו.

שמה המלא של הקבילדו הוא cabildo secular, על מנת להבדילה מהקבילדו הכנסייתית, מוסד בכנסייה הקתולית המוגדר במשפט הקאנוני כגוף המורכב ממספר כוהני דת המייעצים להגמון.

בראשית המאה ה-19 חל משבר המלוכה הספרדית ותחילת תהליך עצמאותן של מדינות אמריקה הלטינית. בנקודת זמן זו היוו הקבילדוס, שמרבית חבריהן היו קריאולים, גורם חשוב במילוי החלל השלטוני ולעיתים קרובות הובילו את תהליך העצמאות באזורם.

==קישורים חיצוניים==
* 

קטגוריה:ספרד: היסטוריה
קטגוריה:חלוקה מנהלית של אמריקה הלטינית בתקופה הקולוניאלית
רפואת ספורט

רפואת ספורט
רפואת ספורט היא תחום ברפואה המתמחה במניעה, אבחון, טיפול ושיקום בפגיעות שנגרמו כתוצאה מעיסוק בספורט ופעילות גופנית וכן בשיפור הישגי ספורטאים. הפציעות בהן עוסקת רפואת הספורט הן בעיקר סיבוב או דפורמציה (עיוות-צורה) של מפרקים ושרירים.

רפואת ספורט מערבת תחומים רבים מן הרפואה המודרנית ומקשרת אותם אל הפעילות הגופנית: רפואת משפחה, אורתופדיית ספורט, רפואת ילדים, רפואת נשים, פיזיותרפיה, פיזיולוגיה של המאמץ, תורת האימון, תזונה, פסיכולוגיה, ביומכניקה (תורת התנועה), וכן טיפולים כגון עיסוי, כירופרקטיקה, אוסטיאופתיה, וטיפולי רפואה משלימה.

רופאי ספורט הם רופאים אשר סיימו בית ספר לרפואה ובעלי רישיון לעסוק ברפואה ממשרד הבריאות, ועברו הכשרה תאורטית ייעודית משך כשלוש שנים וכן הכשרה מעשית (סטאז') של 350-700 שעות (בהתאם למומחיות הרופא).

הפרופסור ויקטור גוטהיינר היה מחלוצי רפואת הספורט בישראל.

==קישורים חיצוניים==

* 
* 
* 
* 
* 
* 

*
ספורט
קטגוריה:אורתופדיה
פרנקו בלריני

פסל לזכרו של בלריני ב[[סן מיניאטו (תחתית)]]
פרנקו בלריני (באיטלקית Franco Ballerini; 11 בדצמבר 1964 - 7 בפברואר 2010), היה רוכב אופניים איטלקי.

בלריני, שהיה מבולטי הרוכבים במרוצים החד-יומיים בסוף שנות ה-80 ובשנות ה-90 של המאה העשרים, היה מאמן נבחרת איטליה באופני כביש בשנות האלפיים והצליח לגבש את הנבחרת המפולגת שזכתה בהדרכתו בארבע אליפויות עולם ובמרוץ כביש אולימפי אחד. בלריני נהרג בתאונת דרכים בעת ששימש נווט במרוץ מכוניות מסוג ראלי.

==קריירה כרוכב==
בלריני נולד בפירנצה. הפך למקצוען בשנת 1986 עת הצטרף לקבוצת "מאניפלקס". הישגו הבולט הראשון היה ניצחון במרוץ החד-יומי "טרה ואלי וארזינה" ב-1987. ב-1990, במדי קבוצת "דל טונגו", ניצח בשני מרוצים חד יומיים יוקרתיים: ג'ירו דל פיימונטה ופריז - בריסל ובקטע ה-14 בג'ירו ד'איטליה באותה שנה. שנה לאחר מכן הצטרף לקבוצה החזקה "GB-MG מליפיצ'ו", שהפכה בשנים שלאחר מכן ל-"מאפיי-GB". בעזרת הקבוצה עטורת הכוכבים החל להתבלט כאחד מהמועמדים המובילים במרוץ החד-יומי היוקרתי ביותר, פריז - רובה. ב-1993 נכנע בלריני על קו הסיום בוולודרום ברובא לרוכב הצרפתי ז'ילבר דוקלו-לאסאל וסיים שני. שנה לאחר מכן סיים שלישי וב-1995 ניצח בפריז - רובא כשחצה את קו הסיום לבדו, בפער של 1:56 דקות מאנדריי צ'מיל שסיים שני. ב-1996 סיים חמישי וב-1998 ניצח בלריני שנית בפריז - רובא, גם הפעם לבדו, בפער של 4:16 דקות מאנדראה טאפי שסיים שני.

ב-2001 היווה מרוץ פריז - רובא את מרוץ הפרישה שלו וכשחצה את קו הסיום (במקום ה-32) הוא חשף מתחת לחולצת הרכיבה שלו חולצה נוספת עליה התנוססו המילים "Merci Roubaix" ("תודה רובא").

במרוץ פריז-רובא של 2010 הודיעו המארגנים כי הרוכב האיטלקי הראשון שיחצה את קו הסיום יקבל אבן פאב'ה ממסלול המרוץ כפרס לזכרו של בלריני. בפרס זכה פיליפו פוצאטו.

==קריירה כמאמן==
זמן לא רב אחרי פרישתו מרכיבה במרוצים באפריל 2001, מונה בלריני כמאמן נבחרת אופני הכביש של איטליה. בשנים שלפני מינויו סבלה נבחרת איטליה, שנחשבה כחזקה בעולם, מחוסר לכידות קבוצתית, דבר שהתבטא בכישלונות חוזרים ונשנים בניסיונותיה לנצח באליפות העולם (ניצחונם האחרון של האיטלקים היה, באותה עת, ניצחונו של ג'אני בוניו ב-1992).

בלריני השכיל לאחד את הנבחרת האיטלקית סביב רוכב מטרה אחד במרוצי אליפות העולם. תחילה בנה את הנבחרת סביב מריו צ'יפוליני שניצח באליפות העולם ב-2002 [http://www.bettiniphoto.net/image/2_0046041_1_thumb2.jpg], ולאחר מכן סביב פאולו בטיני שניצח במרוץ הכביש באולימפיאדת אתונה (2004) ובאליפויות העולם ב-2006 וב-2007. באליפות העולם של 2008 נחשב בטיני כמוביל הנבחרת האיטלקית, אך חברו לנבחרת, אלסנדרו בלן, היה זה שניצח במרוץ. גם במרוצי אליפות העולם בהם נכשלה הנבחרת האיטלקית, היא הפגינה בדרך כלל רכיבה מלוכדת.

==קישורים חיצוניים==

* [http://www.dailypeloton.com/displayarticle.asp?pk=16318 פרנקו בלריני (1964 - 2010)] 
* [http://www.bettiniphoto.net/index.php?&sid=1493abee580d71c5e3d7e86beceea361&lng=ita&lng=ita&function=race&main_subcateg=&subcateg=2678&start=0 דף תמונות של בלריני], אתר צלם הספורט רוברטו בטיני

==הערות שוליים==

קטגוריה:רוכבי אופניים איטלקים
קטגוריה:הרוגי תאונות דרכים באיטליה
קטגוריה:איטלקים שנולדו ב-1964
קטגוריה:איטלקים שנפטרו ב-2010
נבוכדנצר הראשון

נבוכדנצר הראשון (נבו-כודורי-אוצור) היה מלך בבל בשנים 1123-1146 לפנה"ס או 1126–1103 לפנה"ס לפי הכרונולוגיה התיכונה. 

המלך הרביעי מהשושלת הרביעית של איסין שמלכה בבל, שהייתה השושלת השנייה של איסין. השושלת תפסה את השלטון בבבל מממלכת עילם לאחר שעילם הביסה את מלכי השושלת הכשית ששלטה בבל במשך כ-400 שנים.

בתחילת מלכותו הוא אסף צבא ופלש לעילם, אבל הכתה אותו מגפה והוא נסוג. הוא חיכה לאות משמים, וקיבל אותו בקיץ. שוב הוא ארגן צבא ופלש לעילם והביס אותה. הוא נכנס לעיר שושן ולקח את פסלי האלים מרדוך ואשתו שרפניתום, ששהו בשבי העילמי, והחזיר אותם לעיר הבירה בבל. הוא הקים מחדש מקדשים שהעילמים הרסו בניפור ואור. 

במיוחד נודעה חשיבות לשיקום מקדשו של האל מרדוך - מקדש אסגילה - בעיר בבל. המקדש הפך למקדש המרכזי של ממלכת בבל עד לחורבנה בשנת 538 לפני הספירה ואף אחר כך, כשבבל הייתה תחת שלטון פרסי ויווני. בימיו הוכר האל הבבלי מרדוך כמלך האלים וראש הפנתיאון הבבלי. גם הכרה זו נמשכה מאות שנים אחרי שבבל עברה לחסות פרסית ואחר כך יוונית. אומנם על פי סיפור הבריאה הבבלי אנומה אליש הוכתר מרדוך למלך האלים עם בריאת העולם ותוכניות הבנייה של מקדש אסגילה ניתנו לבני האדם כבר אז, אולם חיבור זה שייך, ככל הנראה, לימי נבוכדנאצר הראשון. מרדוך החליף את האל הראשי הקודם מאז ימי שומר הקדומה - אנליל.

לאחר מותו ירש אותו בנו אנליל-נדין-אפלי, שמת בעודו נער.

==קישורים חיצוניים==

* 

קטגוריה:אישים שחיו באלף ה-2 לפנה"ס
קטגוריה:מלכי בבל
פירמונט

קזינו סטאר סיטי
פּירמוֹנט (באנגלית: Pyrmont) הוא פרוור בסידני. פירמונט מנוהל על ידי עיריית סידני (The City of Sydney).

==גאוגרפיה==
פירמונט מצוי שני ק"מ מערבית למרכז העסקים הראשי של סידני, ומקיף את דרלינג הרבור, אחד המפרצים הבולטים במפרץ ג'קסון. פירמונט הוא נמל מסחר פעיל וחשוב, וכולל מזחים, מעגנים, מבדוקים יבשים, מפעלים וחנויות טקסטיל. 

==היסטוריה==
בפירמונט נובע מעיין מים מינרלים צוננים, שדומה למעיין בד פירמונט הסמוך להנובר, גרמניה, על שמו הוא קרוי. ב-1864 נבנתה בפרוור הכנסייה הפרסביטריאנית הראשונה באזור סידני. לאחר שהקהילה ששורתה שם גדלה מעבר לקיבולת הכנסייה, התפלגה הקהילה לשתיים וחלקה עבר לכנסייה סמוכה, באולטימו.

טרם ההתיישבות האירופאית, האבורג'ינים שישבו במקום קראו לו פיראמה. הכביש בקצהו של פירמונט עדיין נקרא בשם זה, לזכר ההתיישבות הילידית במקום. שטר הקניין הראשון על פירמונט הוענק ב-1795, והשטח חולק ונמכר בשנית ב-1799 בעבור גלון אחד של רום לקפטן ג'ון מקארת'ור. אזור פירמונט הוקצה למכרות אבן חול, מחצב ששימש כחומר בנייה למרבית הבתים סביב סידני במאה ה-19. ב-1900 גרו בפרוור כ-30,000 איש, אך במרוצת המאה ה-20 הוא הפך לאזור תעשייתי וכמות התושבים שבו הייתה נמוכה, עד שהגיעה לפחות מ-900 ב-1991; בתחילת המאה ה-21 חלה חזרה של תושבי העיר למגורים בפירמונט.

==תרבות==
בפירמונט נמצא הקזינו הגדול באזור סידני, סטאר סיטי קזינו, המשקיף על דרלינג הרבור. קזינו זה כולל שתי קומות משחקי הימורים, שמונה פאבים, שבע מסעדות ו-350 חדרי אירוח. כמו כן מצוי בפרוור שוק הדגים של סידני, בצדו של בלקוואטל ביי. שוק זה הוא הגדול מסוגו בסידני ומושך קהל מקומי וקהל תיירים, ולטובת תעבורת הנוסעים הרבה נבנתה תחנת רכבת קלה הקרויה על שמו בסמוך.

==קישורים חיצוניים==

* [https://web.archive.org/web/20090924104926/http://info.id.com.au/dosydney/Default.aspx?pg=1&gid=5020 פירמונט באתר "Dictionary of Sydney"]
* [http://www.sydney-suburbs.com.au/Sydney_suburb/Pyrmont/Suburbs/16249 פירמונט באתר "Sydney Suburbs"]

קטגוריה:פרוורי סידני